L-ulied don u barka ta' Alla Għanja tat-Telgħat. Ta' Salamun. Jekk il-Mulej ma jibnix id-dar, għalxejn jitħabtu l-bennejja. Jekk il-Mulej ma jħarisx il-belt, għalxejn jishar l-għassies. Ma jiswielkom xejn li tbakkru, jew li ddumu ma tistrieħu u li tieklu ħobż it-tbatija; għax sa fl-irqad hu jipprovdi lill-għeżież tiegħu. Ara, wirt il-Mulej huma l-ulied, ħlas tiegħu hu frott il-ġuf. Bħal vleġeġ f'id il-ġellied, hekk huma wlied iż-żgħożija. Hieni l-bniedem li għandu l-ħorġa mimlija bihom! Ma jinfixilx meta jiltaqa' mal-għedewwa f'bieb il-belt .